12.0 ข้อมูลอื่นที่เกี่ยวข้อง

  12.1 ทีพีไอ โพลีน กับสังคม

  การมุ่งมั่นพัฒนาชุมชนและสังคม ส่งเสริมคุณภาพชีวิต และดูแลรักษาสิ่งแวดล้อมเพื่อให้อุตสาหกรรม
  สามารถอยู่ร่วมกับสังคมและชุมชนด้วยความเกื้อกูลกัน เป็นสิ่งที่ บริษัท ทีพีไอ โพลีน จำกัด
  (มหาชน) ในฐานะบริษัทของคนไทย ให้ความสำคัญควบคู่ไปกับการประกอบธุรกิจมาโดยตลอด
  ซึ่งการดำเนินกิจกรรมเพื่อสังคม (Corporate Social Responsibility) หรือ “CSR”
  เป็นหนึ่งในนโยบายหลักที่บริษัทฯ ได้ดำเนินการอย่างต่อเนื่องและสม่ำเสมอตลอดมา โดยบริษัทฯ
  ได้ให้ความสนับสนุนแก่หน่วยงานราชการ องค์กรสาธารณกุศลต่างๆ
  รวมถึงการจัดโครงการและกิจกรรมอันเป็นประโยชน์แก่สังคม ทั้งทางด้านสิ่งแวดล้อม
  ศิลปวัฒนธรรม ศาสนา เยาวชน การพัฒนาชุมชนและสังคม ซึ่งบริษัทฯ
  ได้มุ่งเน้นพัฒนาเพื่อให้เกิดผลในทางปฏิบัติอย่างยั่งยืนในด้านต่างๆ
  และได้นำมารายงานบางประการดังนี้

  12.1.1 ทีพีไอ โพลีน ร่วมฝ่าวิกฤติการณ์มหาอุทกภัยของประเทศปี พ.ศ. 2554

  จากวิกฤตการณ์มหาอุทกภัยในหลายพื้นที่เมื่อปีพ.ศ.2554 นับว่าเป็นความเสียหาย
  ครั้งร้ายแรงที่สุดในรอบ 50 ปี ซึ่งได้สร้างความเสียหายและความเดือดร้อน ทั้งร่างกาย จิตใจ
  และทรัพย์สินต่อผู้ประสบภัยเป็นจำนวนมาก บริษัท ทีพีไอ โพลีน จำกัด (มหาชน)
  ในฐานะบริษัทของคนไทย เป็นองค์กรหนึ่งที่เข้าไปให้ความช่วยเหลือ เพื่อป้องกัน เยียวยา
  บรรเทาทุกข์ความยากลำบากและผลกระทบในการดำเนินชีวิต
  ตลอดจนสร้างขวัญและกำลังใจให้แก่ผู้ประสบภัยทั้งภายนอกองค์กรและภายในองค์กร
  ซึ่งถือเป็นภารกิจหนึ่งใน การมีส่วนร่วมรับผิดชอบต่อสังคม หรือ Corporate Social
  Responsibility (CSR) ที่บริษัทฯ ยึดถือปฏิบัติมาอย่างต่อเนื่องตลอดมา โดยบริษัทฯ
  ได้ดำเนินการให้ความช่วยเหลือต่างๆ แก่ผู้ประสบภัยฯ ครั้งนี้ อาทิเช่น

  - บริจาคปูนทีพีไอ M 400 เพื่อนำไปช่วยเหลือผู้ประสบอุทกภัยและสถานที่ต่างๆ
  ในพื้นที่เสี่ยงภัยที่คาดว่าจะได้รับผลกระทบจากมหาอุทกภัยครั้งนี้ ได้แก่ 1) บริจาคปูนซีเมนต์ M
  400 จำนวน 180 ตัน ให้แก่ โรงพยาบาลศิริราช ที่ปวงชนชาวไทยมีความห่วงใยเป็นอย่างยิ่ง
  เพื่อเสริมแนวคันกั้นน้ำโดยนำปูนถุงซีเมนต์สำเร็จรูป M 400
  มาเป็นวัสดุป้องกันน้ำรูปแบบใหม่ด้วยวิธีการ
  วางเรียงเป็นกำแพงแนวกั้นน้ำภายในรั้วโรงพยาบาลฝั่งถนนพรานนก ความสูง 1.20
  เมตรเหนือผิวถนนระยะทาง 200 เมตรพร้อมทั้งได้มอบสบู่สำหรับฆ่าเชื้อราและโรคเท้าเปื่อย
  เพื่อนำไปแจกจ่ายประชาชนที่ได้รับความเดือดร้อนจากโรคผิวหนังที่มาจากน้ำเน่าเสียในมหาอุทกภัยครั้งนี้
  2) บริจาคปูน M 400 จำนวน 5,000 ถุง ให้กับโรงพยาบาลจุฬาลงกรณ์
  เพื่อทำกำแพงป้องกันน้ำท่วม 3) บริจาคปูน M 400 จำนวน 6,400 ถุง 320 ตัน
  ให้แก่กระทรวงศึกษาธิการ
  เพื่อนำไปแจกจ่ายช่วยเหลือให้กับประชาชนที่ได้รับผลกระทบจากมหาอุทกภัย 4) บริจาคปูน M
  400 จำนวน 30 ตัน เพื่อทำแนวป้องกันน้ำท่วมของวัดพระศรีมหาธาตุ กรุงเทพมหานคร 5)
  บริจาคปูน M 400 จำนวน 30 ตัน ให้แก่ศาลากลางจังหวัดสระบุรี เพื่อเตรียมการฟื้นฟู
  ช่วยเหลือผู้ประสบมหาอุทกภัยหลังน้ำลดในพื้นที่ด้านโครงสร้างพื้นฐานให้กลับคืนสู่สภาพปกติโดยเร็วต่อไป

  - บริจาคน้ำดื่มทีพีไอพีแอลและสบู่เหลวฆ่าเชื้อรา ให้แก่หน่วยงานและองค์กรต่างๆ อาทิเช่น
  สภากาชาดไทย น้ำดื่มจำนวน 27,984 ขวด พร้อมสบู่เหลวฆ่าเชื้อราจำนวน 8,000 ขวด ,
  สำนักงานตำรวจแห่งชาติ
  เพื่อนำไปเข้าศูนย์รับบริจาคและประสานงานสนับสนุนช่วยเหลือผู้ประสบภัย มูลค่า 100,000
  บาท, สำนักเลขาธิการโครงการเทิดไท้องค์ราชัน น้ำดื่มจำนวน 3,000 ขวด ภายใต้ชื่อ
  “ร่วมร้อยดวงใจถวายพ่อของแผ่นดินเพื่อผู้ประสบภัย”
  ซึ่งเป็นกิจกรรมถวายเป็นพระราชกุศลแด่องค์พระบาทสมเด็จพระเจ้าอยู่หัวฯ เนื่องในวโรกาส
  เฉลิมพระชนมพรรษาครบรอบ ๘๔ พรรษา, กรมสรรพากร น้ำดื่มจำนวน 12,000 ขวด
  พร้อมสบู่เหลวฆ่าเชื้อราจำนวน 1,000 ขวด, การท่องเที่ยวแห่งประเทศไทย (ททท.)
  สำนักงานลพบุรี น้ำดื่มจำนวน 5,880 ขวด, ที่ว่าการอำเภอวังน้อย จ.อยุธยา น้ำดื่มจำนวน
  1,200 ขวด, มหาวิทยาลัย ธรรมศาสตร์ ศูนย์รังสิต น้ำดื่มจำนวน 10,008 ขวด,
  สถานีวิทยุโทรทัศน์กองทัพบกช่อง 5 (ททบ.5) น้ำดื่มจำนวน 3,000 ขวด
  พร้อมสบู่เหลวฆ่าเชื้อราจำนวน 3,000 ขวด, ศูนย์ปฏิบัติการช่วยเหลือผู้ประสบอุทกภัยของรัฐบาล
  (ศปภ.) ดอนเมือง น้ำดื่มจำนวน 12,408 ขวด, ผู้ประสบภัยน้ำท่วมตาม สปต. จ.สระบุรี
  น้ำดื่มจำนวน 34,014 ขวด และจ.ชัยภูมิ น้ำดื่มจำนวน 9,000 ขวด, มอบน้ำดื่มทีพีไอพีแอล
  จำนวน 18,192 ขวด ผ่านเอเย่นต์ปูนซีเมนต์ ทีพีไอ
  เพื่อมอบต่อให้แก่ผู้ประสบภัยในจังหวัดปทุมธานี, อยุธยา, ลพบุรี และนครสวรรค์ ฯลฯ เป็นต้น

  - บริจาคปุ๋ยชีวะอินทรีย์ทีพีไอ
  เพื่อนำไปช่วยเหลือประชาชนที่ได้รับความเดือดร้อนจากปัญหาน้ำเน่าเสีย จากมหาอุทกภัยที่เกิดขึ้น
  ปุ๋ยชีวะอินทรีย์อินทรีย์ทีพีไอ (โกร ออแกนิคและฮิวมัส)
  ได้ช่วยเปลี่ยนสภาพน้ำเน่าเสียให้กลายเป็นน้ำใสปราศจากกลิ่น โดยมอบให้กับหน่วยงานต่างๆ
  อาทิเช่น กรุงเทพมหานคร มอบปุ๋ยทีพีไอม่วง (โกรออแกนิค)จำนวน 10,000 ลิตร,
  กระทรวงพลังงาน มอบปุ๋ยทีพีไอม่วง (โกรออแกนิค) จำนวน 10,000 ลิตร,
  กระทรวงทรัพยากรและสิ่งแวดล้อม มอบปุ๋ยทีพีไอเขียว (ฮิวมัส) จำนวน 10 ตัน ฯลฯ เป็นต้น

  - ผู้บริหารและเพื่อนพนักงาน ร่วมบริจาคสิ่งของต่างๆ ที่จำเป็น อาทิเช่น ผ้าอนามัย 
  แผ่นอนามัย ยาสีฟัน แปรงสีฟัน ฯลฯ ให้แก่มูลนิธิชัยพัฒนา
  เพื่อนำไปมอบให้กับผู้ประสบมหาอุทกภัยต่อไป

  - สำหรับพนักงานของบริษัทฯ ที่ประสบอุทกภัยครั้งนี้ บริษัทฯ
  ได้ให้ความช่วยเหลือด้านต่างๆอาทิเช่น ให้ความช่วยเหลือด้านเครื่องอุปโภค บริโภคในการยังชีพ
  โดยจัดทำถุงยังชีพให้กับพนักงาน, จัดเตรียมยานพาหนะในการสัญจรช่วงระหว่างน้ำท่วม
  ,จัดเตรียมที่พักพร้อมเครื่องนอนให้กับเพื่อนพนักงานพร้อมครอบครัว
  และเมื่อน้ำลดภายหลังจากผ่านพ้นวิกฤต บริษัทฯ ได้มีโครงการทีพีไอ โพลีน จิตอาสา
  เพื่อให้การช่วยเหลือกระจายออกไปได้อย่างครอบคลุมและรวดเร็ว
  โดยมีผู้บริหารและเพื่อนพนักงานจิตอาสา
  เข้าไปทำความสะอาดบ้านของเพื่อนพนักงานที่ประสบอุทกภัย
  เพื่อให้สามารถกลับมาดำเนินชีวิตได้ตามปกติอย่างเร็วที่สุด

12.1.2 ทีพีไอ โพลีน กับกิจกรรมด้านสังคม

  โครงการบริจาคผ้าห่มกันหนาวประจำปี 2554 โดยผู้บริหารและพนักงาน บริษัท ทีพีไอ โพลีน
  จำกัด (มหาชน), บริษัทฯ ในเครือร่วมกับมูลนิธิสิ่งแวดล้อมเพื่อชีวิต ได้มอบผ้าห่มกันหนาว
  จำนวน 10,000 ผืน มูลค่า 1,740,000 บาท
  พร้อมปฏิทินแขวนพระบรมฉายาลักษณ์พระบาทสมเด็จพระเจ้าอยู่หัวฯ ของบริษัทฯ
  เพื่อบรรเทาความหนาวเย็น ให้แก่ผู้ที่ต้องประสบกับภัยหนาว
  ซึ่งอาจมีหลายพื้นที่ที่อยู่ห่างไกลและมีเครื่องนุ่มห่มไม่เพียงพอ โดยบริษัทฯ
  หวังว่าจะเป็นส่วนหนึ่งในการแบ่งปันความอบอุ่น
  และช่วยบรรเทาความหนาวเย็นให้กับผู้ประสบภัยหนาว สำหรับภาคอีสาน ได้มอบผ้าห่มให้กับ
  ชาวบ้านในหมู่บ้านหินสอ อ.หินสอ อำเภอภูเรือ จังหวัดเลย จำนวน 1,960 ผืน,วัดพระธาตุพนม
  จำนวน 100 ผืน ส่วนทางภาคเหนือ ได้มอบผ้าห่มให้กับสถานที่ต่างๆ ในจังหวัดเชียงใหม่ ดังนี้คือ
  ชาวเขาและราษฎรในอำเภอแม่จัน และอำเภอแม่ฟ้าหลวง จ.เชียงราย จำนวน 2,000 ผืน,
  โรงพยาบาลเวียงแหง จำนวน 200 ผืน, โรงพยาบาลฮอด จำนวน 400 ผืน,
  โรงพยาบาลดอยเต่า จำนวน 360 ผืน จ. เชียงใหม่ เพื่อนำไปมอบให้กับผู้ป่วย ญาติผู้ป่วย
  และประชาชนทั่วไป, วัดจอมหมอก อำเภออมก๋อย จ. เชียงใหม่ จำนวน 1,000 ผืน,
  สำนักปฏิบัติธรรมบ้านสวนธรรมศิลป์ จำนวน 396 ผืน เพื่อนำไปมอบให้กับ
  ประชาชนและชาวเขาที่ประสบภัยหนาว, ประชาชนผู้ประสบภัยหนาวหมู่ 4,9,11,12 และหมู่ 8,
  ชาวเขาบนดอยมูเซอร์ ต.แม่ท้อ อ.เมือง จังหวัดตาก จำนวน 2,584 ผืน
  และยังได้บริจาคผ้าห่มจำนวน 1,000 ผืน ให้กับโรงพยาบาลศิริราช
  เพื่อนำไปช่วยเหลือผู้ที่ประสบภัยน้ำท่วม

  - บริจาคเงินจำนวน 20,000,000 บาท
  ร่วมสมทบทุนสร้างอาคารเรียนรวมและวิจัย(อาคารวิศวะฯ 100 ปี)
  ให้แก่จุฬาลงกรณ์มหาวิทยาลัย เพื่อรองรับการขยายตัวด้านการเรียน การสอน
  และการวิจัยทางวิศวกรรมร่วมกับภาคอุตสาหกรรมซึ่งจะสร้างประโยชน์ต่อการพัฒนาประเทศในอนาคต

  - บริจาคเงินจำนวน 10,000,000 บาท ผ่านสมาคมแม่บ้านตำรวจ
  ให้แก่มูลนิธิโรงพยาบาลตำรวจในพระบรมราชินูปถัมภ์
  เพื่อสนับสนุนเครื่องมือทางการแพทย์ให้กับมูลนิธิโรงพยาบาลตำรวจในพระบรมราชินูปถัมภ์

  - บริจาคเงินจำนวน 2,500,000 บาท
  ให้แก่สมาคมกีฬาคนพิการแห่งประเทศไทยในพระบรมราชูปถัมภ์
  เพื่อใช้ในการเตรียมทีมนักกีฬาคนพิการตัวแทนทีมชาติไทย เข้าร่วมการแข่งขันกีฬา
  รายการอาเซียนพาราเกมส์ครั้งที่ 6 (วันที่ 12-22 ธันวาคม 2554) ณ เมืองโซโล
  ประเทศอินโดนีเซีย

  - สนับสนุนงบประมาณเป็นเงินจำนวน 2,278,300 บาท ให้กับมูลนิธิฯ, สมาคม, โรงพยาบาล
  หน่วยงานราชการและองค์กรต่างๆ
  เพื่อช่วยเหลือกิจกรรมที่เป็นประโยชน์ต่อสังคมแต่ขาดแคลนงบประมาณ อาทิเช่น
  งานไหลเรือไฟจังหวัดนครพนม, มูลนิธิคณะทันตแพทยศาสตร์มหิดล,
  สมาคมวีลแชร์พันดาบคนพิการไทย, สภายุวพุทธิกสมาคมแห่งชาติในพระบรมราชูปถัมภ์ และ
  “มูลนิธิรัฐบุรุษ พล” ฯลฯ

  - จัดโครงการสุขภาพดีกับโรงงานปูนซีเมนต์ทีพีไอ
  โดยออกหน่วยแพทย์เคลื่อนที่บริการตรวจ-รักษาโรคทั่วไป, ตรวจ-เช็ค ปอด
  เพื่อสร้างความมั่นใจให้กับชุมชน , ป้องกันโรค ที่อันตราย และ ภัยคุกคามต่อสุขภาพ
  บริการตัดผม พร้อมทั้งบริการตรวจ-เช็คเครื่องใช้ไฟฟ้า, จักรยาน ,รถมอเตอร์ไซด์
  ให้แก่ประชาชนในเขตอำเภอแก่งคอย, อำเภอมวกเหล็ก จ.สระบุรี
  และจัดกิจกรรมดูแลสุขภาพผู้สูงอายุของ เทศบาลตำบลทับกวาง อ.แก่งคอย จ.สระบุรี

  - ส่งเสริมความรู้และสร้างรายได้ให้แก่ชุมชน
  โดยนำคณะครู-บุคลากรทางการศึกษาโรงเรียนอนุบาลทับกวาง จ.สระบุรี
  ทัศนศึกษาแหล่งเรียนรู้เชิงเกษตร จ.นครราชสีมา
  เพื่อนำความรู้มาถ่ายทอดให้กับชุมชนที่เจริญรอยตามพระราชดำริ ดำรงชีวิตเชิงเกษตรชีวภาพ
  ปลูกผักปลอดสารพิษ เพื่อสร้างรายได้ให้แก่ชุมชนต่อไป
  และสนับสนุนการท่องเที่ยวของเทศบาลตำบล ทับกวาง จ.สระบุรี ในงาน “ทับกวาง คาวบอยซิตี้
  ครั้งที่ 3” เพื่อเป็นการกระจายรายได้ให้กับชุมชน

  - โรงงานปูนซีเมนต์ทีพีไอ เข้าร่วมใน “โครงการองค์กรปกครองส่วนท้องถิ่นสัญจร”
  บรรยายถึงวิธี ลด ละ เลิก การใช้สารเคมี
  และหันมาใช้ปุ๋ยอินทรีย์ที่ทำมาจากธรรมชาติไม่ทำลายสิ่งแวดล้อมในการทำเกษตรกรรม
  เพื่อส่งเสริมการใช้ชีวิตอย่างพอเพียงและช่วยลดภาวะโลกร้อน

  - สนับสนุนน้ำดื่มทีพีไอ พีแอล ขนาด 600 และ 1,500 มิลลิลิตร ให้กับวัด และหน่วยงานต่างๆ
  รวมจำนวน 41,184 ขวด สำหรับดำเนินการจัดกิจกรรมที่เป็นประโยชน์ต่อสังคมอาทิเช่น
  วัดพระพุทธบาท จ.สระบุรี, โครงการอำเภอแก่งคอยยิ้มเคลื่อนที่ จังหวัดสระบุรี, เทศบาล
  ทับกวาง จ.สระบุรี, โรงพยาบาลเสาให้เฉลิมพระเกียรติ 80 พรรษา จ.สระบุรี,
  สำนักงานสาธารณสุข จ.สระบุรีและสนับสนุนกิจกรรมรณรงค์ลดอุบัติเหตุ ช่วงเทศกาลสงกรานต์
  ให้แก่หน่วยงานต่างๆ เช่น สถานีตำรวจภูธรจังหวัดสระบุรี,
  การท่องเที่ยวแห่งประเทศไทยสำนักงาน จ.ลพบุรี ฯลฯ

12.1.3 ทีพีไอ โพลีน กับกิจกรรมด้านพระพุทธศาสนา

  บริษัทฯ ให้ความสำคัญกับการทำนุบำรุงและสืบทอดวัฒนธรรม ทางพระพุทธศาสนา
  เพื่อศาสนประโยชน์และความเจริญรุ่งเรืองอยู่คู่พระพุทธศาสนาสืบต่อไป โดยได้บริจาคผลิตภัณฑ์ปูน
  ทีพีไอ จำนวน 6,468.82 ตัน มูลค่า 9,920,255.28 บาท, คอนกรีตผสมเสร็จทีพีไอ จำนวน
  9,279.25 คิว มูลค่า 19,575,825.65 บาท ให้กับวัดต่างๆ ทั่วประเทศ จำนวนกว่า 543 วัด
  รวมมูลค่า 29,496,080.93 บาท และงบประมาณเป็นเงินจำนวน 24,302,840 บาท
  เพื่อนำไปซื้อวัสดุก่อสร้างและบูรณะ ซ่อมแซมศาสนสถานต่างๆ อาทิเช่น
  ร่วมดำเนินการก่อสร้างพระมหาธาตุเจดีย์ หอพักอาคันตุกะ หอพระไตรปิฎก สระน้ำใต้พระอุโบสถ
  ณ วัดสิริสีลสุภาราม จังหวัดภูเก็ต,
  ร่วมก่อสร้างพระวิหารที่ประดิษฐานพระพุทธไสยาสน์โลกนาถศาสดามหามุนี วัดป่าภูก้อน
  จ.อุดรธานี, สร้างอุโบสถเฉลิมพระเกียรติ ของวัดป่านาขาม จ.หนองคาย,
  สร้างเสนาสนะที่พักพระสงฆ์ วัดป่าดาราภิรมย์ จ.เชียงใหม่ , สร้างศาลาเอนกประสงค์
  วัดประยูรธรรมาราม จ.ปทุมธานี, สร้างพระอุโบสถ วัดเขาวง
  จ.สระบุรี,สร้างพระพุทธเมตตาประชาไทย ของวัดทิพย์สุคนธาราม จ.กาญจนบุรี,
  ร่วมบริจาคปูนซีเมนต์ทีพีไอ ให้โครงการบูรณะพระพุทธรูปชำรุดทั่วประเทศ (พระซ่อมพระ)
  ของหลวงพ่อวิชญ์
  เพื่อกอบกู้พระพุทธรูปที่ชำรุดซึ่งเป็นสมบัติของพระพุทธศาสนาสมบัติของแผ่นดินให้กลับคืนมาสมบูรณ์สวยงามอีกครั้ง
  ฯลฯ
  นอกจากนี้ยังให้การสนับสนุนการเผยแพร่พระพุทธศาสนาทางสถานีโทรทัศน์โลกพระพุทธศาสนา ณ
  วัดยานนาวา กรุงเทพฯ เป็นเงินจำนวน 6,000,000 บาท
  และสนับสนุนการเผยแพร่พระพุทธศาสนา ณ วัดพระราม 9 กาญจนาภิเษก กรุงเทพฯ

  สำหรับปี 2554 บริษัทฯ ได้เป็นเจ้าภาพและร่วมเป็นเจ้าภาพ ทอดกฐิน ทอดผ้าป่า
  และร่วมบริจาคสำหรับวัดต่างๆ เป็นจำนวนเงินรวม 4,623,528 บาท
  โดยร่วมสนับสนุนกิจกรรมหลัก อาทิเช่น

  เป็นเจ้าภาพกฐินพระราชทานวัดป่าดาราภิรมย์ จังหวัดเชียงใหม่

  เป็นเจ้าภาพกฐินสามัคคีวัดศรีดอนมูล จังหวัดเชียงใหม่

  เป็นเจ้าภาพกฐินสามัคคีวัดบ้านหินลับ จังหวัดสระบุรี

  เป็นเจ้าภาพกฐินสามัคคีวัดถ้ำสาริกา จังหวัดนครนายก 

  นอกจากนี้ บริษัทฯ ยังให้ความสำคัญกับโครงการบรรพชา พระภิกษุ สามเณร ประจำปี
  โดยมีวัตถุประสงค์เพื่อเฉลิมพระเกียรติพระบาทสมเด็จพระเจ้าอยู่หัวฯ ทรงเจริญพระชนม์มายุครบ
  84
  พรรษาและเพื่อเฉลิมพระเกียรติเนื่องในวโรกาสคล้ายวันพระราชสมภพสมเด็จพระเทพรัตนราชสุดาฯสยามบรมราชกุมารี
  พระชนม์มายุครบ 56 พรรษา และเพื่อปลูกฝังคุณธรรม
  จริยธรรมตลอดทั้งขนบธรรมเนียมประเพณีอันดีงามแก่เยาวชนอันจะสร้างผลดีต่อสังคมสืบต่อไป
  โดยในปี 2554 ได้บริจาคเงินจำนวน 280,000 บาท เพื่อสนับสนุน “โครงการบรรพชา
  พระภิกษุ สามเณร” ของวัดเขามันธรรมาราม, วัดคั่นตะเคียน และวัดปึกสำโรง จ.สระบุรี,
  วัดป่าดอนใหญ่พุทธาราม (ธ) จ.นครราชสีมา และสนับสนุนการจัดกิจกรรม “ธรรมสังสรรค์”
  เพื่อให้อุบาสกอุบาสิกาได้ปฏิบัติธรรมและเจริญจิตภาวนา ณ วัดถ้ำพระโพธิสัตว์ จ.สระบุรี

12.1.4 ทีพีไอ โพลีน กับกิจกรรมด้านการศึกษาและเยาวชน

  การดำเนินกิจกรรมที่ผ่านมาของบริษัทฯ
  มีหลายโครงการที่น่าสนใจและเป็นผลงานที่บริษัทภาคภูมิใจ นั่นคือ
  กิจกรรมด้านการศึกษาและเยาวชน เพราะเยาวชนคือกำลังหลักของประเทศในอนาคต
  เพื่อให้เยาวชนเหล่านี้ได้มีโอกาสเรียนรู้จากของจริงและสามารถขยายโลกทัศน์ให้กับเยาวชน
  โดยในปี 2554 ได้มีการจัดกิจกรรมต่างๆ รวมทั้งสนับสนุนหน่วยงานต่างๆ
  ที่ขาดแคลนทุนทรัพย์แต่ดำเนินกิจกรรมที่เป็นประโยชน์ต่อเยาวชน ดังนี้

  - สนับสนุนงบประมาณจัดงานวันเด็กแห่งชาติ เพื่อพัฒนาด้านการศึกษา
  ผ่านหน่วยงาน,โรงเรียนหมู่บ้านและชุมชนบริเวณรอบโรงงานปูนทีพีไอ และทีพีไอ คอนกรีต
  อาทิเช่น โรงเรียนบ้านซับพริก จ.สระบุรี, โรงเรียนนิกรราษฎร์บำรุงวิทย์
  และโรงเรียนวัดเนกขัมมาราม จ.ปทุมธานี,องค์การบริหารส่วนตำบลบ่อวิน จ.ชลบุรี,
  ชุมชนข้างโรงเรียนวัดสะพาน ชุมชนสวนไทร ชุมชนบึงพระราม 9 และศูนย์ยุติธรรมชุมชนสวนอ้อย
  จ.กรุงเทพฯ,ชุมชนหงสกุล จ.ปทุมธานี ฯลฯ

  - โครงการพิพิธภัณฑ์วิทยาศาสตร์ โดยนำเด็กจากโรงเรียนบ้านเขาไม้เกวียน
  และโรงเรียนบ้านซับบอน จำนวน 108 คน จากจังหวัดสระบุรี เข้าร่วมทำกิจกรรม Science
  Walk Rally และตอบคำถามเกี่ยวกับนิทรรศการภายในพิพิธภัณฑ์ โดยการสัมผัส ทดลอง คิด
  ตัดสินใจ และค้นหาคำตอบด้วยตัวเอง และเข้ารับชม Science Show
  ในชื่อชุดโลกมหัศจรรย์แห่งความเย็น (The Change of State)
  ซึ่งเป็นการแสดงเกี่ยวกับไนโตรเจน โดยนำมาประยุกต์เป็นการแสดงที่เข้าใจง่าย และเด็กๆ
  ยังได้เข้าร่วมทดลอง ในการแสดง Science Show ด้วย
  ซึ่งกิจกรรมดังกล่าวจะเป็นการเพิ่มพูนประสบการณ์ด้านวิทยาศาสตร์และเทคโนโลยีให้กับเด็กๆ
  ด้วยความสนุกสนานเพลิดเพลิน

  - สนับสนุนทุนทัศนศึกษาแก่โรงเรียนพระปริยัติธรรมสามัญศึกษา
  ในโครงการทัศนศึกษาแหล่งเรียนรู้ทางประวัติศาสตร์ไทย โดยนำคณะพระสงฆ์และสามเณร
  จากโรงเรียนพระปริยัติธรรมสามัญศึกษาวัดพระธาตุพนม จำนวน 230 รูป และคณะครูจำนวน 25
  คน เข้าเยี่ยมชม “อุทยานมูลนิธิสมเด็จพุฒาจารย์ (โต พรหมรังสี)” จ.นครราชสีมา
  สร้างขึ้นเพื่อให้คนที่เคารพบูชาสมเด็จโตเข้าไปกราบไว้ และใช้ในการบำเพ็ญประโยชน์
  ช่วยเหลือสังคม เป็นมูลนิธิฯ ที่ส่งเสริมการเรียนการสอนของเด็กด้อยโอกาส,
  พิพิธภัณฑ์ไม้กลายเป็นหิน บ้านโกรกเดือนห้า คาดว่าจะเป็นพิพิธภัณฑ์ไม้กลายเป็นหินแห่งแรก
  และแห่งเดียวของทวีปเอเชีย รวมทั้งเป็น 1 ใน 7 แห่งของโลก,สวนสัตว์นครราชสีมา
  ซาฟารีเมืองไทย สวนสัตว์ที่ยิ่งใหญ่แห่งภาคอีสาน
  ที่มีความทันสมัยและการจัดการที่ได้มาตรฐานที่สุดแห่งหนึ่งของเอเชีย,
  เข้าเยี่ยมชมอุทยานประวัติศาสตร์พิมาย ซึ่งเป็นเมืองที่มีโบราณสถานที่สำคัญ
  ถือได้ว่าเป็นประสาทหินที่ใหญ่ที่สุดในประเทศไทย มีอาณาเขตกว้างขวางที่สุด
  และตั้งอยู่กลางเมืองพิมาย จ.นครราชสีมา ซึ่งถือว่าเป็นเมืองวัฒนธรรมเขมรที่อยู่ในภาคอีสาน
  และได้เข้าเยี่ยมชม “ไทรงาม” ซึ่งเริ่มเป็นที่รู้จักและมีชื่อเสียง
  นับตั้งแต่สมเด็จพระศรีพัชรินทราบรมราชินีนาถ ในรัชกาลที่ 5 ได้เสด็จประพาสเมืองพิมาย เมื่อ
  21 มกราคม 2454 และได้พระราชทานนามสถานที่ท่องเที่ยวสถานที่แห่งนี้ว่า “ไทรงาม”
  ซึ่งเป็นพืชยืนต้นชนิดหนึ่งที่ได้เจริญเติบโตแผ่กิ่งก้านสาขามาเป็นเวลากว่า 350 ปีแล้ว
  ซึ่งเป็นผลงานสร้างสรรค์จากความเป็นธรรมชาติ

  - มอบเงินสนับสนุนโครงการเกษตรเพื่ออาหารกลางวัน (โครงการพระราชดำริฯ) จำนวน
  60,000 บาท ให้แก่โรงเรียนตำรวจตระเวนชายแดน การท่าอากาศยานแห่งประเทศไทยฯ
  บ้านศรีถาวรพนา ตำบลกกตูม อำเภอดงหลวง จังหวัดมุกดาหาร

  - สนับสนุนเงินจำนวน 466,000 บาท สำหรับเป็นทุนสนับสนุนการศึกษา ทุนทัศนศึกษา
  สนับสนุนกีฬา สร้างห้องสมุดเฉลิมพระเกียรติ ให้แก่เด็กนักเรียนที่ขาดแคลนทุนทรัพย์ อาทิเช่น
  โรงเรียนบ้านเขาไม้เกวียน โรงเรียนแก่งคอย โรงเรียนไทยรัฐวิทยา 69
  สถาบันเทคโนโลยีพระจอมเกล้าเจ้าคุณทหารลาดกระบัง และสนับสนุนโครงการ
  "ห้องสมุดอุปถัมภ์" ของสถาบันสิ่งแวดล้อมไทย
  โดยส่งวารสารผลิใบให้กับห้องสมุดโรงเรียนทั่วประเทศจำนวน 500 โรงเรียน,
  สนับสนุนการศึกษานอกห้องเรียน โดยนำไปทัศนศึกษาเชิงเกษตร
  ให้แก่นักเรียนโรงเรียนบ้านซับบอน จ.สระบุรี ณ องค์การส่งเสริมกิจการโคนมแห่งประเทศไทย
  (อสค.), สนับสนุนด้านกีฬา อาทิเช่น “กีฬาต้านยาเสพติดสระบุรีเกมส์ ครั้งที่ 9
  ของคณะกรรมการกีฬานักเรียน อ.แก่งคอย จ.สระบุรี, สนับสนุนนักกีฬาสนุกเกอร์ จังหวัดสระบุรี
  เพื่อเข้าร่วมแข่งขัน “กีฬานักเรียน-นักศึกษาแห่งประเทศไทย” ฯลฯ

  - สนับสนุนด้านการศึกษา โดยโรงปูนซีเมนต์ทีพีไอ จ.สระบุรี เปิดบ้านต้อนรับคณาจารย์
  และนักศึกษาจากสถาบันต่างๆ เข้าศึกษาดูงานและให้ความรู้ที่เป็นประโยชน์ด้านต่างๆ ของบริษัทฯ
  อาทิเช่น “การจัดการบริหารองค์กร และ การผลิตพลังงานทดแทน”
  ของนักศึกษาระดับปริญญาเอกจาก มหาวิทยาลัยนอร์ทกรุงเทพ, “การจัดการด้านสิ่งแวดล้อม และ
  ระบบ GPS” ของนักศึกษาจาก มหาวิทยาลัยพระจอมเกล้าพระนครเหนือ, ด้านพลังงาน
  และการใช้พลังงานทดแทนจากขยะชุมชน ของ นิสิต ภาควิชาวิศวกรรมเหมืองแร่และปิโตรเลียม
  คณะวิศวกรรมศาสตร์ จุฬาลงกรณ์มหาวิทยาลัย, ด้านกระบวนการผลิตปูนซีเมนต์ทีพีไอ,
  ปุ๋ยอินทรีย์ทีพีไอ และการบริหารงานบุคคล ของนักศึกษาจาก วิทยาลัยอาชีวศึกษาสระบุรี/
  วิทยาลัยเทคนิคมวกเหล็ก จ.สระบุรี , “การผลิตพลังงานและกระแสไฟฟ้า” ของ
  คณะจากวิศวกรรมสถานในพระบรมราชูปถัมภ์(วสท.)สมาคมวิชาชีพทางด้านวิศวกรรม ,
  “การใช้ระบบคอมพิวเตอร์ภายในโรงงาน” ของ นักศึกษาจาก วิทยาลัยกรุงเทพสุวรรณภูมิ ฯลฯ

  สำหรับผลิตภัณฑ์ปูนซีเมนต์ทีพีไอ บริษัทฯ ได้ให้การสนับสนุนอาทิเช่น ปูนทีพีไอเขียวซูเปอร์,
  ปูนปอร์ตแลนด์ประเภท 1 ทีพีไอแดง, ปูนซีเมนต์ปอร์ตแลนด์ประเภท 5 ตราทีพีไอ
  (สีฟ้า),ปูนซีเมนต์ผสม ตราทีพีไอ 197 และตราทีพีไอ 199 จำนวน 452.51 ตัน รวมมูลค่า
  587,292 บาท ให้กับโรงเรียนต่างๆ เพื่อนำไปก่อสร้างโรงอาหาร อาคารเรียน รั้วโรงเรียน
  พื้นอาคารเรียน ทำถนน เข้าสู่โรงเรียน รวมถึงซ่อมแซมอาคารเรียนที่ชำรุดทรุดโทรม อาทิเช่น
  โรงเรียนราชประชานุเคราะห์ 27 จ.หนองคาย, โรงเรียนบ้านห้วยส้มป่อย จ.เชียงใหม่,
  โรงเรียนบ้านศิลาทอง จ.ศรีสะเกษ, โรงเรียน วัดมวกเหล็กใน จ.สระบุรี,
  โรงเรียนบ้านหลุมเงิน จ.นครราชสีมา ฯลฯ และมหาวิทยาลัย 32 แห่งทั่วประเทศ
  เพื่อนำไปออกค่ายอาสาพัฒนาชุมชน ก่อสร้างห้องน้ำ ห้องเรียน ซ่อมแซม อาคาร
  และสร้างสิ่งอำนวยความสะดวกให้แก่ชุมชนในถิ่นธุรกันดาร อาทิเช่น จุฬาลงกรณ์มหาวิทยาลัย,
  มหาวิทยาลัยเกษตรศาสตร์, มหาวิทยาลัยธรรมศาสตร์, มหาวิทยาลัยเทคโนโลยีพระจอมเกล้า
  เจ้าคุณทหารลาดกระบัง ฯลฯ นอกจากนี้บริษัทฯ ยังได้มอบปูนซีเมนต์ทีพีไอจำนวน 300 ตัน
  ให้กับกรมพัฒนาฝีมือแรงงาน เพื่อนำไปใช้ในการฝึกอบรมช่างก่อสร้าง
  และสร้างสาธารณประโยชน์ให้กับชุมชนต่อไป

12.1.5 ทีพีไอ โพลีนกับกิจกรรมด้านสิ่งแวดล้อม

  ผลจากการพัฒนาของภาคอุตสาหกรรม  ทำให้มีการใช้ทรัพยากรในกระบวนการผลิตเป็นจำนวนมาก
  นอกจากผลิตภัณฑ์ที่ได้แล้ว ยังก่อให้เกิดปัญหามลพิษ เกิดกากของเสียหรือวัสดุเหลือใช้
  รวมถึงส่งผลกระทบต่อสิ่งแวดล้อมและชุมชน กรมโรงงานอุตสาหกรรม
  จึงได้เริ่มโครงการจัดระดับมาตรฐานการให้บริการจัดการกากอุตสาหกรรมขึ้น
  โดยมุ่งหวังให้โครงการนี้เป็นแรงผลักดันหนึ่งให้ภาคอุตสาหกรรมก้าวไปสู่การพัฒนาพร้อมกับการรักษาสิ่งแวดล้อม
  ซึ่งการดำเนินธุรกิจที่ผ่านมาของ บริษัท ทีพีไอ โพลีน จำกัด (มหาชน)
  คำนึงถึงการรักษาสภาพสิ่งแวดล้อมที่ดีและได้ดำเนินการพัฒนามาตรฐานการจัดการและการให้บริการ
  กำจัดและบำบัดสิ่งปฏิกูลฯ
  ของผู้ให้บริการให้ได้มาตรฐานเพื่อให้ผู้รับบริการและสาธารณชนเกิดความมั่นใจในคุณภาพการให้บริการ
  โดยในปี 2554 บมจ. ทีพีไอ โพลีน
  ได้รับโล่รางวัลมาตรฐานโรงงานจัดการกากอุตสาหกรรมระดับเหรียญทอง ซึ่งเป็น 1 ใน 6
  โรงงานที่ได้รับคัดเลือกใน โครงการ
  “การกำกับดูแลตนเองเพื่อมุ่งสู่การเป็นอุตสาหกรรมเชิงนิเวศ” จาก กระทรวงอุตสาหกรรม

  นอกจากนี้บริษัทฯ ยังได้จัดโครงการร่วมรณรงค์ปลูกต้นไม้ ลดภาวะโลกร้อนขึ้น
  เพื่อช่วยพื้นที่ป่าให้กับโลกมากขึ้น โดยในปี 2554 ผู้บริหาร พนักงานบริษัทฯ พร้อมด้วย ผู้นำชุมชน
  เด็กนักเรียนจากตำบลทับกวาง / มวกเหล็ก / ท่าคล้อ / มิตรภาพ อ.มวกเหล็ก จ.สระบุรี
  กว่า 300 คน ร่วมกันปลูกต้นไม้จำนวน 2,000 ต้น ณ บริเวณหลังวัดหินลับ อ.มวกเหล็ก
  จ.สระบุรี การจัดกิจกรรมดังกล่าว บริษัทฯ
  หวังเป็นอย่างยิ่งว่าจะเป็นส่วนหนึ่งในการให้ทุกคนหันมาสนใจและร่วมมือในการรักษาและปลูกจิตสำนึกด้านการอนุรักษ์สิ่งแวดล้อมและธรรมชาติ
  ตลอดจนเพื่อร่วมเป็นส่วนหนึ่งของสังคมที่จะคืนสมดุลของระบบนิเวศ
  ความชุ่มชื้นและผืนป่าต้นน้ำที่อุดมสมบูรณ์กับผืนแผ่นดินไทยสืบไป

12.1.6 ทีพีไอ โพลีน กับกิจกรรมสานงานศิลป์ ด้วยปูนดี ทีพีไอ โพลีน รักษ์เอกลักษณ์ความเป็นไทย

  บริษัทฯ
  ให้ความสำคัญในด้านศิลปวัฒนธรรมและเข้าไปมีส่วนร่วมในการส่งเสริมด้านนี้อย่างต่อเนื่อง
  เพราะไทยมีความเป็นเอกลักษณ์เฉพาะตัว ด้วยความที่ไทยเป็นเมืองเก่าแก่ที่มีประติมากรรม
  สถานที่ทางประวัติศาสตร์ โบราณสถานอายุหลายพันปีอยู่มากมาย ซึ่งบริษัทฯ
  เล็งเห็นว่างานปูนปั้นเป็นศิลปกรรมที่สืบทอดมาแต่โบราณ
  และด้วยตระหนักถึงความสำคัญของศิลปวัฒนธรรมไทย บริษัทฯ ได้จัดการประกวดศิลปะปูนปั้น
  เพื่ออนุรักษ์และส่งเสริมศิลปวัฒนธรรมไทย โดยในปี 2554 นับเป็นปีที่ 11
  แล้วโดยได้รับความร่วมมือจาก กระทรวงวัฒนธรรม วิทยาลัยเพาะช่าง
  มหาวิทยาลัยเทคโนโลยีราชมงคลรัตนโกสินทร์ และสมาคมประ ติมากรไทย ทั้งนี้มีวัตถุประสงค์
  เพื่อเป็นการกระตุ้นจิตสำนึกของคนไทยและช่างไทยให้หันมาอนุรักษ์ สืบสานและพัฒนาศิลปะปูนปั้น
  อันเป็นมรดกทางศิลปวัฒนธรรมไทยให้คงอยู่สืบไป โดยได้แบ่งการประกวดออกเป็น 2 ระดับคือ
  ระดับประชาชน แบ่งเป็น 3 ประเภท คือ 1. ประเภทการปั้นปูนสด เรื่อง “ร่วมมือร่วมใจ
  อนุรักษ์วัฒนธรรม” 2. ประเภทการปั้นปูนสำเร็จรูปทีพีไอ เรื่อง “ชนเผ่าไทยร่วมใจรักชาติ” 3.
  ประเภทผลงานสำเร็จรูป เรื่อง “ประติมากรรมปูนปั้นเจ็ดรอบนักษัตร เฉลิมราชสีมา”
  และระดับเยาวชน ประเภทการปั้นปูนสำเร็จรูปทีพีไอ เรื่อง “อนาคตของชาติ”
  โดยจัดการแข่งขันขึ้นระหว่างวันที่ 4-8 พฤษภาคม 2554

  สำหรับงานนิทรรศการศิลปะปูนปั้นแห่งประเทศไทย ครั้งที่ 11 ได้รับเกียรติจาก คุณหญิง จรุงจิตต์
  ทีขะระ รองราชเลขานุการในองค์สมเด็จพระนางเจ้าพระบรมราชินีนาถ เป็นประธานเปิดงาน
  เมื่อวันที่ 14 ตุลาคม 2554 ณ พิพิธภัณฑ์สถานแห่งชาติ หอศิลป ถนนเจ้าฟ้า กรุงเทพมหานคร
  และยังได้จัดแสดงศิลปะปูนปั้นสัญจรที่จังหวัดเพชรบุรี ราชบุรี สมุทรสาคร
  และจัดโชว์ผลงานแสดงที่มหกรรมพืชสวนโลก เฉลิมพระเกียรติฯ ราชพฤกษ์ 2554 ณ
  อุทยานหลวงราชพฤกษ์ จังหวัดเชียงใหม่ บริษัทฯ
  หวังเป็นอย่างยิ่งว่าการจัดงานนิทรรศการศิลปะปูนปั้นแห่งประเทศไทยในครั้งนี้
  จะเป็นส่วนหนึ่งในการกระตุ้นจิตสำนึกของคนไทย ช่างไทยและเยาวชนคนรุ่นใหม่ให้หันมาอนุรักษ์
  และพัฒนาศิลปะปูนปั้นให้คงคุณค่าประติมากรรมประจำชาติไว้สืบไป

  12.2 ทีพีไอ โพลีนกับคุณภาพ ความปลอดภัย อาชีวอนามัย และสิ่งแวดล้อม

  ด้วยความมุ่งมั่นในการพัฒนาองค์กรสู่ความเป็นเลิศอย่างมั่นคง ควบคู่กับการพัฒนาสังคมอย่างยั่งยืน
  สอดคล้องกับหลักธรรมาภิบาล และอุดมการณ์ ประเทศไทยใสสะอาด ประชาชนอยู่เย็นเป็นสุข
  บริษัท ทีพีไอโพลีน จำกัด (มหาชน)
  ตระหนักเสมอว่าความสำเร็จและการเติบโตที่ยั่งยืนขององค์กร
  ย่อมมาจากทั้งการเติบโตจากผลการดำเนินงาน
  รวมถึงการเป็นที่ยอมรับและได้รับความไว้วางใจจากชุมชนและสังคม
  โดยบริษัทฯได้นำระบบมาตรฐานต่างๆ มาประยุกต์ใช้และยึดถือปฏิบัติอย่างต่อเนื่องมาโดยตลอด
  อันได้แก่ ระบบมาตรฐานคุณภาพ (ISO 9001) ระบบมาตรฐานสิ่งแวดล้อม (ISO 14001)
  ระบบการจัดการด้านอาชีวอนามัยและความปลอดภัย (มอก.18001 และ OHSAS 18001)
  มาตรฐาน API Spec 10A รวมทั้งระบบบริหารคุณภาพห้องปฏิบัติการ ISO/IEC 17025
  โดยบริษัทฯได้นำมาตรฐานต่างๆ
  มาประยุกต์ใช้อย่างผสมผสานแบบบูรณาการอย่างสอดคล้องและเหมาะสม
  เพื่อให้มีประสิทธิภาพและประสิทธิผลอย่างสูงสุด

  การบริหารจัดการด้านคุณภาพ บริษัทในเครือทีพีไอโพลีน มุ่งมั่นในการผลิต จำหน่าย
  ส่งมอบผลิตภัณฑ์ที่มีคุณภาพ เพื่อตอบสนองความต้องการของลูกค้าสูงสุด
  ให้มีการปรับปรุงประสิทธิผลของระบบคุณภาพอย่างต่อเนื่อง ลดการปลดปล่อยก๊าซเรือนกระจก
  โดยทุกผลิตภัณฑ์ของบริษัทในเครือทีพีไอโพลีน
  ได้รับการวิจัยและพัฒนาภายใต้การควบคุมด้วยระบบบริหารคุณภาพ ISO 9001: 2008 และ
  ISO/IEC 17025 รวมทั้งมีการจัดทำและทบทวนวัตถุประสงค์ เป้าหมาย ด้านคุณภาพของบริษัทฯ
  ปีละ 1 ครั้ง เป็นอย่างน้อย

  การบริหารจัดการด้านอาชีวอนามัยและความปลอดภัย บริษัทในเครือทีพีไอ โพลีน
  ให้ความสำคัญต่อระบบการจัดการอาชีวอนามัยและความปลอดภัย
  โดยถือเป็นส่วนหนึ่งของการดำเนินธุรกิจ โดยมุ่งมั่นที่จะปรับปรุงและป้องกันอันตรายที่มีอยู่ทั้งหมด
  รวมถึงการบาดเจ็บและเจ็บป่วยอันเนื่องมาจากการทำงาน
  เพื่อให้พนักงานและผู้ที่เกี่ยวข้องมีสุขภาพที่ดีและมีความปลอดภัยในการทำงานทุกด้านอย่างต่อเนื่อง
  ทั้งนี้บริษัทฯได้นำระบบการจัดการอาชีวอนามัยและความปลอดภัยตามมาตรฐาน OHSAS 18001 :
  2007 และ มอก. 18001 : 1999 มาประยุกต์ใช้อย่างเหมาะสม
  รวมถึงการให้ความร่วมมือและปฏิบัติตามกฎหมายและข้อกำหนดที่เกี่ยวข้องกับอาชีวอนามัยและความปลอดภัยของประเทศไทย
  เพื่อให้สามารถลดและควบคุมความเสี่ยงตั้งแต่ระดับปานกลางขึ้นไป
  โดยถือว่าระบบการจัดการด้านอาชีวอนามัยและความปลอดภัยเป็นหน้าที่รับผิดชอบของผู้บริหารและพนักงานทุกระดับ
  โดยบริษัทฯได้ให้การสนับสนุนทรัพยากรในทุกด้าน ทั้งในเรื่องบุคลากร เวลา งบประมาณ
  และการฝึกอบรม อย่างเพียงพอและเหมาะสม รวมทั้งมีการจัดทำและทบทวนวัตถุประสงค์
  เป้าหมาย เพื่อควบคุมประเด็นความเสี่ยงจากกิจกรรมของบริษัทฯ ปีละ 1 ครั้ง เป็นอย่างน้อย
  และนำผลการปฏิบัติงานด้านความปลอดภัยไปประกอบการพิจารณาในการประเมินผลการปฏิบัติงานของพนักงาน

  ด้านสุขอนามัยของชุมชนและพนักงาน บริษัทฯ
  มีความตระหนักและห่วงใยต่อสุขอนามัยของชุมชนเป็นอย่างยิ่ง
  โดยได้จัดหน่วยแพทย์เคลื่อนที่ออกให้บริการชุมชนอย่างต่อเนื่องตลอดมา ในส่วนของพนักงาน
  มีสวัสดิการรักษาพยาบาลครอบคลุมไปถึงครอบครัวของพนักงาน
  นอกจากนั้นยังมีสวัสดิการตรวจสุขภาพประจำปีให้กับพนักงานทุกคน บริษัทฯ
  ยังตระหนักต่อการตอบสนองและป้องกันโรคระบาดตามฤดูกาล
  เช่นการให้วัคซีนป้องกันโรคไข้หวัดใหญ่ (ครอบคลุมการควบคุมเชื้อ H1N1, H3N1, และ Type
  B) กับพนักงานและครอบครัว

  การบริหารจัดการด้านสิ่งแวดล้อม บริษัทในเครือทีพีไอ โพลีน
  มีความมุ่งมั่นในการอนุรักษ์สิ่งแวดล้อมอย่างต่อเนื่อง
  รวมทั้งการปรับปรุงและรักษาสิ่งแวดล้อมให้เป็นไปตามมาตรฐานที่กำหนดไว้อย่างเหมาะสมและต่อเนื่อง
  เพื่อให้ลูกค้า พนักงาน และชุมชนได้ตระหนักว่าบริษัทในเครือทีพีไอโพลีน
  มีความรับผิดชอบในการปรับปรุงการจัดการด้านสิ่งแวดล้อมอย่างต่อเนื่อง
  และป้องกันมลภาวะในการทำงานทุกๆ ด้าน โดยได้มีการนำระบบมาตรฐานการจัดการสิ่งแวดล้อม
  ISO 14001: 2004 มาประยุกต์ใช้ตามมาตรฐานสากล
  มีการให้ความร่วมมือและปฏิบัติตามข้อบังคับ กฎหมายและข้อกำหนดอื่นที่เกี่ยวข้องกับสิ่งแวดล้อม
  มีการควบคุมและลดปริมาณฝุ่น รวมทั้งคุณภาพของน้ำทิ้งจากกระบวนการผลิต นอกจากนี้บริษัทฯ
  มีนโยบายประหยัดและอนุรักษ์การใช้พลังงาน ควบคุมและจัดการปริมาณของเสียอย่างถูกต้อง
  รวมถึงจัดให้มีการใช้ทรัพยากรอย่างคุ้มค่าและมีประสิทธิภาพ
  มีการส่งเสริมและสนับสนุนกิจกรรมด้านสิ่งแวดล้อมอย่างเต็มที่ โดยให้ความร่วมมือกับภาครัฐ
  ภาคเอกชน และชุมชนที่ใกล้เคียง
  มีการสนับสนุนการอนุรักษ์ธรรมชาติอย่างยั่งยืนโดยการปลูกป่าทดแทนและฟื้นฟูสภาพพื้นที่โครงการทำเหมืองหลังจากทำเหมืองแล้ว
  มีการทบทวนจุดประสงค์และเป้าหมายด้านสิ่งแวดล้อม
  รวมทั้งจัดให้มีการให้ความรู้และฝึกอบรมเรื่องสิ่งแวดล้อมให้กับพนักงานทุกระดับตามความเหมาะสม
  เพื่อให้พนักงานตระหนักเรื่องสิ่งแวดล้อม

  มาตรฐานห้องปฏิบัติการ
  โรงงานปูนซีเมนต์ของบริษัทฯได้ผ่านการประเมินความสามารถของห้องปฏิบัติการ
  ภายใต้ระบบการรับรองห้องปฏิบัติการของสำนักงานมาตรฐานอุตสาหกรรม ตามมาตรฐาน
  ISO/IEC 17025 : 2005 และ มอก.17025 : 2548
  ข้อกำหนดทั่วไปว่าด้วยความสามารถของห้องปฏิบัติการทดสอบ

  ฉลากคาร์บอน (Carbon Label) “สัญลักษณ์แห่งกระบวนการผลิตที่เป็นมิตรต่อสิ่งแวดล้อม”
  บริษัทฯได้รับการรับรองฉลากคาร์บอนจากองค์การบริหารก๊าซเรือนกระจก
  ประเภทกระบวนการผลิตปูนซีเมนต์ เป็นบริษัทแรกของประเทศไทยและบริษัทแรกของทวีปเอเชีย
  เมื่อปี พ.ศ. 2551
  โดยสามารถลดปริมาณการปลดปล่อยคาร์บอนไดออกไซด์ทั้งกระบวนการผลิตร้อยละ 24.35 ทั้งนี้
  ผลิตภัณฑ์ของบริษัทฯผ่านเกณฑ์การประเมินฉลากคาร์บอนจากองค์การบริหารก๊าซเรือนกระจก
  มากถึง 22 ชนิด ปัจจุบันบริษัทฯได้ติดฉลากคาร์บอนแล้ว 11 ชนิด ทั้งนี้บริษัทฯ
  ยังมีความมุ่งมั่นอย่างต่อเนื่องที่จะพัฒนากระบวนการผลิตที่เป็นมิตรต่อสิ่งแวดล้อมอย่างยั่งยืน

  การบริหารจัดการด้านพลังงาน บริษัทฯ
  ได้เข้าร่วมโครงการเตรียมความพร้อมด้านมาตรฐานการจัดการพลังงาน
  ร่วมกับกรมพัฒนาพลังงานทดแทนและอนุรักษ์พลังงาน กระทรวงพลังงาน เพื่อรองรับมาตรฐาน
  ISO 50001 (Energy Management System) ซึ่งจะประกาศใช้ในอนาคต

  การบริหารจัดการด้านเพิ่มผลผลิต บริษัทฯ นำระบบการบำรุงรักษาแบบทวีผลที่ทุกคนมีส่วนร่วม
  (TPM : Total Productive Management) มาประยุกต์ใช้
  โดยมุ่งเน้นปลูกฝังจิตสำนึกให้บุคลากรมีส่วนร่วมต่อการขับเคลื่อนพัฒนาองค์กร
  โดยเปิดโอกาสให้แก่พนักงานทุกระดับมีส่วนร่วมผ่านการดำเนินกิจกรรมกลุ่มย่อย (SGA : Small
  Group Activity) รวมทั้งการทำกิจกรรมกลุ่ม (Project Team)
  ในการวิเคราะห์งานเพื่อลดค่าใช้จ่ายที่สูญเสีย (Losses) ตลอดกระบวนการ อีกทั้งการนำระบบ
  TPM มาประยุกต์ใช้ในการปรับปรุงพัฒนากระบวนการผลิต การซ่อมบำรุง การควบคุมคุณภาพ
  การให้บริการลูกค้า การพัฒนาระบบงานของหน่วยงานสนับสนุน (OI : Office
  Improvement) ตลอดจนการพัฒนาศักยภาพบุคลากรสู่ความเป็นเลิศ
  ทั้งในเชิงปฏิบัติการและการบริหารจัดการ

  มาตรฐานความรับผิดชอบต่อสังคม ด้วยอุดมการณ์ “ประเทศไทยใสสะอาด
  ประชาชนอยู่เย็นเป็นสุข” บริษัทฯ มุ่งมั่นประกอบธุรกิจตามแบบอย่างด้านบรรษัทภิบาล
  มุ่งเน้นด้านนิติธรรม โปร่งใส เป็นธรรม
  ด้วยบทบาทที่เด่นชัดในการเป็นผู้นำด้านความรับผิดชอบต่อสังคม วัฒนธรรม และสิ่งแวดล้อม
  ควบคู่กับการเสริมสร้างสนับสนุนการพัฒนาอย่างยั่งยืน ให้แก่บุคลากร ลูกค้า ชุมชน
  ตลอดจนผู้มีส่วนได้ส่วนเสียทุกภาคส่วนภายใต้การบริหารที่สอดคล้องกับหลักธรรมาภิบาล

  บริษัทฯได้นำระบบมาตรฐานความรับผิดชอบต่อสังคมมาประยุกต์ใช้ในองค์กรครอบคลุมทั้ง 7
  ประเด็นหลัก ประกอบด้วย ด้านการกำกับดูแลองค์กร ด้านสิทธิมนุษยชน การปฏิบัติด้านแรงงาน
  ด้านสิ่งแวดล้อม ด้านการดำเนินงานอย่างเป็นธรรม ด้านประเด็นผู้บริโภค
  และการมีส่วนร่วมในการพัฒนาชุมชนอย่างยั่งยืน
  ทั้งนี้ได้ปฏิบัติตามข้อกำหนดตามมาตรฐานความรับผิดชอบต่อสังคมรวมทั้งสิ้น 260 ข้อ
  และปฏิบัติสอดคล้องกับกฎหมายจำนวน 350 ฉบับ
  อีกทั้งบริษัทฯได้ดำเนินโครงการพัฒนาชุมชนโดยมุ่งเน้นให้ชุมชนพึ่งพาตนเองได้อย่างยั่งยืนในทุกด้าน
  ทั้งในด้านการศึกษาและวัฒนธรรม เศรษฐกิจชุมชน สุขภาพชุมชน และสิ่งแวดล้อม
  เพื่อส่งเสริมคุณภาพชีวิตของชุมชนสู่การพัฒนาแบบยั่งยืนตามหลักเศรษฐกิจพอเพียง
  ควบคู่ไปกับการพัฒนาองค์กรสู่ความเป็นเลิศด้วยความมั่นคงยั่งยืน อย่างไม่หยุดยั้ง

  รางวัลมาตราฐานความรับผิดชอบของผู้ประกอบการอุตสาหกรรมต่อสังคม (Standard for
  Corporate Social Responsibility (CSR-DIW) ในปี 2554
  โรงงานเม็ดพลาสติกของบริษัทฯได้เข้าร่วมโครงการสนับสนุนให้ผู้ประกอบการอุตสาหกรรมมีความรับผิดชอบต่อสังคม
  (CSR-DIW 2554) ของกรมโรงงานอุตสาหกรรม กระทรวงอุตสาหกรรม ต่อเนื่องจากปีที่ผ่านมา
  และสามารถผ่านการทวนสอบตามหลักเกณฑ์ที่กำหนดไว้ได้รับเกียรติบัตรรางวัลเกียรติยศความรับผิดชอบต่อสังคมอย่างต่อเนื่อง
  (CSR-DIW Continuous Awards 2011) ตามจากของกรมโรงงานอุตสาหกรรม
  กระทรวงอุตสาหกรรม เมื่อวันที่ 25 กันยายน 2554

  มาตรฐานระบบการจัดการแบบบูรณาการ (Integrated Management Systems)
  โรงงานผลิตเม็ดพลาสติกของบริษัทฯได้เดินหน้าสู่ความเป็นที่ 1 ของไทยและอาเซียน
  โดยเป็นโรงงานผลิตเม็ดพลาสติกรายแรกของประเทศไทยที่ได้ใบรับรองมาตรฐาน IMS
  (Integrated Management Systems) หรือ ระบบการจัดการแบบบูรณาการ
  จากสถาบันมาตรฐานไอเอสโอ (สรอ.) และจัดเป็นโรงงานลำดับที่ 6
  ของประเทศไทยที่ได้รับรางวัลดังกล่าว
  ซึ่งเป็นการแสดงขีดความสามารถในการแข่งขันขององค์กรได้เป็นอย่างดี
  และแสดงให้เห็นถึงความมีประสิทธิภาพในการใช้ทรัพยากร ลดความซ้ำซ้อนในการดำเนินงาน
  และมีระบบการบริหารจัดการที่มีความคล่องตัวสูง